הבדים, הגזרות, החתכים, הצבעים והמוטיבים שנצפו על מיטב מסלולי האופנה, מלמדים אותנו על הטרנדים האופנתיים שהם בגדר חובה העונה. אז את מה ואת מי את חייבת להכיר? מאילו מהם תשאבי השראה? ומי הם הפריטים שבדרכם לתפוס מקום בארון הפרטי שלך? סיכמנו עבורך את 5 הטרנדים הלוהטים לעונת החורף הקרירה.
נדמה כי שמיכות הפליז חורגות מעולם עיצוב הבית וחוברות אל עולם האופנה, ההדפס המשובץ מופיע שוב ושוב על המסלולים ויככב אצלנו גם בחורף הקרוב. טרנד המשבצות הוא המדוייק ביותר ליצירת לוק אורבני, נראה נהדר על כל מבנה גוף ויכול להשתלב בכל דרך: כחליפה, מכנסיים, חולצה מכופתרת אותה נלבש או רק נקשור בנונשלנטיות סביב הירכיים. מעצבי האופנה העולמיים ביניהם פיליפ לים הציגו את הטרנד בפריטים שונים כמו מעילי צמר גדולים, חליפות, מכנסיים, צעיפים, גם אצלנו, הציגו מעצבים רבים את התרגום שלהם לפריטים המשובצים בשבוע האופנה, בעיקר בשלל פריטים עליונים, מעילים, שמלות וחולצות.
אחד הטרנדים שחזרו אלינו העונה הוא הגדילים שהגיעו היישר משנות ה 70', הם מופיעים לא רק בנעליים ותיקים, שמלות וחולצות, אלא גם מקשטים עגילים ושרשראות. לגדילים המוכרים הצטרפו העונה הפונפונים, פונפוני פרווה השאובים מעולם אירופאי קלאסי, ופונפוני הכותנה האוריינטאליים. כזכור, בית האופנה פנדי FENDI הביא לעולם את כדורי הפרווה שהשתלטו לנו על הפריטים בשנה שעברה, ומאז הם כאן כדי להישאר. גדילים ופונפוני כותנה יעניקו ללוק מראה בוהמי וישתלבו נהדר עם טרנדים אחרים שמככבים העונה ביניהם השכמיות וכובעי הצמר רחבי השוליים, המכנסיים המתרחבים והמגפיים הגבוהים, פונפוני הצמר לעומת זאת, יעניקו למראה סגנון נשי אורבאני וקלאסי.
בתמונה: 1. צעיף "ספרינגפילד" המשביר לצרכן 70 ש"ח 2. יאנוש, בתיאום בסטודיו, דרך יצירה 26 רמת גן (צילום אלכס קרבצ'קו) 3. עליוני "אריסטו שמט" 400 ש"ח (צילום ניר יפה) 4. פורלה FURLA מחזיק מפתחות פונפון מחיר 410 ש"ח 5. תיק ASOS 205 ש"ח 6. צמיד H&O מחיר 40 ש"ח (צילוםן טל טרי) 7. כובע H&M ילדים 80 ש"ח (צילום הנס מוריץ) 8. תיק "ספרינגפילד ל"משביר לצרכן" 130 ש"ח 9. שרשרת להשיג ברשת המשביר לצרכן 59 ש"ח 10. סנדלים של MSGM, מחיר 1290 ש"ח, להשיג בבוטיק "ל'איטליה"
אחד הפריטים שכל אחת חייבת בארון בחורף הנוכחי הוא קרדיגן מקסי, התוסף המרענן של החורף, שמעניק מראה קליל לכל לוק, שימושי ומתאים במיוחד לתחילתו של חורף ישראלי. קרדיגן ארוך ומלטף הוא לא רק סוודר, אלא עליונית עם אמירה לכל דבר, אשר ניתן ללבוש בדרכים שונות: מעל שמלות, חצאיות, עם ג'ינס למראה זרוק יותר, ואפילו בתור שמלה סגורה בתוספת חגורה במותן.
מי שגנבו את ההצגה בעונה הנוכחית הן ללא ספק השכמיות. השכמיות תופסות מקום של כבוד בכל הקולקציות בחורף הקרוב, ואולי אף לוקחות את עמיתיהן המעילים צעד אחד אחורה. מעבר להיותה נוחה, השכמיה מחבקת וגמישה, ומתאימה במיוחד ליציאה מהבית עם ילדים, היא גם דרך מצוינת להוסיף צבע ושיק אירופאי, נשי ואלגנטי לכל תלבושת פשוטה. ישנה חשיבות רבה לאמירה האופנתית שהיא מייצרת, מה גם שכשאופנה ונוחות נפגשים זה תמיד אטרקטיבי יותר. במקרה הזה בהחלט נסי את זה בבית, וגם בחוץ.
אל תטעי לחשוב כי רק תכשיטים הם אופנתיים בכל הקשור לגווני הזהב. זהב הוא אחד הצבעים האהובים והמחמיאים לרובנו, אז למה לא בבגדים? על מסלולי שבוע האופנה בבירות האירופאיות, וכך גם על השטיחים האדומים, נצפו שלל פריטי זהב, החל משמלות ערב ועד לחצאיות קז'ואל וחולצות מנצנצות. זהב, כמו גם מקבילו הכסף, הוא צבע נייטראלי, ומשתלב נהדר עם כל גוון על סקאלת הצבעים, לכן גם מאוד פרקטי ומתוחכם. בשנות ה 90' ותחילת ה- 2000, המתכתי והצבעים המבריקים סימלו עושר, כוח, ויוקרה, ואילו היום הם מביעים אמירה זוהרת ומעט עתידנית. כדי לאמץ את הטרנד ולהישאר מעודכנת, שלבי פריט זהב יחד עם פריט לבוש יום יומי: ג'ינס, סניקרס, וכל פריט בייסיק אחר.